12.09.2025

**COMUNICAT DE PRESĂ**

**În data de 10 octombrie 2025 AJOFM Mehedinţi va organiza Bursa Locurilor de Muncă pentru Absolventi.**

Una dintre măsurile active de combatere a şomajului care a fost, este şi va fi mereu în atenţia instituţiei noastre o constituie organizarea periodică a bursei locurilor de muncă, măsură activă destinată corelării cererii şi ofertei de forţă de muncă.

Şi în acest an, pentru a oferi posibilitatea absolvenţilor instituţiilor de învăţământ şi altor persoane aflate în căutarea unui loc de muncă, care îşi oferă forţa de muncă, de a se întâlni fata in fata cu angajatorii şi de a purta discuţii preliminare, AJOFM Mehedinti va organiza **vineri, 10 octombrie 2025, incepind cu ora 10.00, la Palatul Cultural Theodor Costescu (teatru), sala Gheorghe Anghel, din Drobeta Turnu Severin, bulevardul Carol I nr 4, ”BURSA LOCURILOR DE MUNCĂ PENTRU ABSOLVENTI”**, scopul final urmărit fiind acela ca un număr cât mai mare de persoane să poată găsi un loc de muncă corespunzător pregătirii lor profesionale.

Pentru buna organizare şi desfăşurare a acestei acţiuni vor fi întocmite materiale publicitare, invitaţii de participare, chestionare pentru solicitanţii de locuri de muncă şi angajatori, catalogul agenţilor economici participanţi.

În vederea depistării unui număr cât mai mare de locuri de muncă, care să acopere o gamă cât mai diversă de profesii si meserii din diferite domenii de activitate, şi care să fie oferite tuturor persoanelor care vor participa la acest târg de locuri de muncă, salariaţii AJOFM Mehedinţi au inceput acţiunile de contactare a agenţilor economici şi de invitare a acestora să participe la acest târg de locuri de muncă. Astfel, pentru cresterea gradului de ocupare a fortei de munca, toate persoanele aflate in cautarea unui loc de munca sunt invitate sa participe la aceasta bursa a locurilor de munca pentru a se intalni cu angajatorii care vor fi prezenti.

 Informaţii suplimentare privind modul de organizare şi desfăşurare a acestei noi ediţii a bursei locurilor de muncă pot fi obţinute de la sediul AJOFM Mehedinţi din Drobeta Turnu Severin, bulevardul Carol I nr 3, telefon 0252/319029, e-mail : ajofm.mh@anofm.gov.ro.

Director executiv,

Adrian Bidilici

 Consilier superior,

 Mihail Sorin Marinescu